Kanada wil miljoen immigrante binne 3 j. burgers maak | Netwerk24
12 Januarie 2019 09:02
Ahmed Hussen Foto: Facebook
Kanada wil oor die volgende drie jaar meer as ’n miljoen immigrante permanente inwoners van dié land maak.
Die land se parlement het sy planne aangekondig om dit teen 2021 te doen, berig CNN.
Dit sal bykans 1% van die land se bevolking uitmaak.
Kanada het in 2017 burgerskap aan meer as 286 000 immigrante gegee en dit kan vanjaar tot 350 000 styg.
In 2020 en 2021 wil die land burgerskap aan onderskeidelik 360 000 en 370 000 immigrante toestaan.
Ahmed Hussen, Kanada se minister van immigrasie, vlugtelinge en burgerskap, het in verklaring gesê dat “immigrante en hul afstammelinge onmeetbare bydraes tot Kanada gemaak het en dat die land se toekomstige sukses daarin lê om te verseker dat (dié immigrante) welkom voel en goed geïntegreer is”, berig NewsWeek.
Hussen, ’n immigrant van Somalië, het ook volgehou dat die verwelkoming van meer permanente burgers in die land ’n manier is om “nuwe uitdagings” waarvoor Kanada te staan kom aan te pak. Dit sluit in ’n “ouerwordende bevolking en ’n daling in die geboortesyfer”
Meer oor: Immigrante | Burgers | Kanada